Denne gang har de kastet sig ud i en Bethlehemsstjerne - igen med stor succes på de sociale medier.

Gravermedhjælperne Bente og Lars, der sidste år gik viralt med deres julehjerte af gran, hitter igen på Facebook med deres arbejde på en kirkegård i Klokkerholm. De har gjort det til en tradition at lave spektakulære granskulpturer ved Hellevad Kirke, når de går på vinterorlov. I år har de forsøgt sig med en Bethlehemsstjerne, og ligesom julehjertet bliver det taget særdeles godt imod på sociale medier. Opslaget med billederne af stjernen har i skrivende stund fået over 1400 'likes' og dertil adskillige kommentarer.